CELEX: 32009R0103
Language: et
Date: 2009-02-03 00:00:00
Title: Komisjoni määrus (EÜ) nr 103/2009, 3. veebruar 2009 , millega muudetakse Euroopa Parlamendi ja nõukogu määruse (EÜ) nr 999/2001 (millega sätestatakse teatavate transmissiivsete spongioossete entsefalopaatiate vältimise, kontrolli ja likvideerimise eeskirjad) VII ja IX lisa (EMPs kohaldatav tekst)

4.2.2009   
            
            
               ET
            
            
               Euroopa Liidu Teataja
            
            
               L 34/11
            
         
      KOMISJONI MÄÄRUS (EÜ) nr 103/2009,
   3. veebruar 2009,
   millega muudetakse Euroopa Parlamendi ja nõukogu määruse (EÜ) nr 999/2001 (millega sätestatakse teatavate transmissiivsete spongioossete entsefalopaatiate vältimise, kontrolli ja likvideerimise eeskirjad) VII ja IX lisa
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 22. mai 2001. aasta määrust (EÜ) nr 999/2001, millega sätestatakse teatavate transmissiivsete spongioossete entsefalopaatiate vältimise, kontrolli ja likvideerimise eeskirjad, (1) eriti selle artikli 23 esimest lõiku,
   ning arvestades järgmist:
   
               (1)
            
            
               Määrusega (EÜ) nr 999/2001 on kehtestatud loomade transmissiivsete spongioossete entsefalopaatiate (TSEde) vältimise, kontrolli ja likvideerimise eeskirjad. Neid eeskirju kohaldatakse elusloomade ja loomsete saaduste tootmise ja turuleviimise suhtes.
            
         
               (2)
            
            
               Määruse (EÜ) nr 999/2001 VII lisas on sätestatud likvideerimismeetmed, mida tuleb rakendada, kui transmissiivse spongioosse entsefalopaatia (TSE) olemasolu lammastel ja kitsedel on leidnud kinnitust.
            
         
               (3)
            
            
               Määruse (EÜ) nr 999/2001 IX lisas on sätestatud elusloomade, embrüote, munarakkude ning loomsete saaduste ühendusse importimise eeskirjad.
            
         
               (4)
            
            
               6. novembril 2008 avaldas Euroopa Toiduohutusamet (EFSA) arvamuse (2) inimeste ja loomade nakatumise ohu kohta transmissiivsesse spongioossesse entsefalopaatiasse väikemäletsejalistelt pärit piima ja piimatoodete kaudu. Kõnealuses arvamuses järeldas EFSA, et klassikaline skreipi võib piima või ternespiima kaudu edasi kanduda utelt tallele. Samuti märkis EFSA, et klassikalisse skreipisse nakatunud karjalt pärit piima ja piimatoodete kasutamisega võib kaasneda inimeste ja loomade TSEsse nakatumise oht. Veel järeldas EFSA, et aretusprogrammid, mis on ette nähtud skreipi resistentsuse saavutamiseks lammastel, võivad eeldatavalt vähendada inimeste ja loomade nakatumisohtu seoses väikemäletsejalistelt pärit piimatoodete tarbimisega. Ebatüüpilise skreipi osas jõudis EFSA ka järeldusele, et haigustekitajate otsene piiratud levik nakatunud organismides võib vähendada piima kaudu edasikandumist. Veiste spongioosse entsefalopaatiaga (BSE) seoses märkis EFSA, et BSEsse nakatunud väikemäletsejaliste ternespiimas või piimas leiduva nakkuse nakkavuse või PrPSc olemasolu kohta teave puudub. BSE tekitaja varajase ja progresseeruva perifeerse levi tõttu katseliselt nakatatud vastuvõtlike lammaste hulgas järeldas EFSA, et BSEga nakatunud vastuvõtlike väikemäletsejaliste ternespiimas ja piimas leiduva nakkuse nakkavuse kujunemine on tõenäoline.
            
         
               (5)
            
            
               Pidades silmas kõnealuseid uusi teaduslikke andmeid, ning eelkõige klassikalise skreipi tõendatud edasikandumist piima kaudu utelt tallele, on käesolevas etapis vaja õigel ajal vastu võtta uued kaitsemeetmed seoses klassikalise skreipiga nakatunud karjadelt pärit piima ja piimatoodetega, et piirata klassikalise skreipi levikut söötmise kaudu ka teistele väikemäletsejaliste karjadele.
            
         
               (6)
            
            
               Selleks et tagada lammastelt ja kitsedelt saadud piima ja piimatoodete puhul samasugune ohutustase, tuleb ühendusse imporditavate toodete suhtes kohaldada samalaadseid meetmeid.
            
         
               (7)
            
            
               Seepärast tuleks määrust (EÜ) nr 999/2001 vastavalt muuta.
            
         
               (8)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 999/2001 VII ja IX lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 3. veebruar 2009
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  EÜT L 147, 31.5.2001, lk 1.
   
      (2)  EFSA Teataja (2008) 849, lk 1–47.
   
      LISA
      Määruse (EÜ) nr 999/2001 VII ja IX lisa muudetakse järgmiselt.
      
                  1)
               
               
                  VII lisa A peatükki muudetakse järgmiselt.
                  
                              a)
                           
                           
                              Punkt 2.2 asendatakse järgmisega:
                              
                                          „2.2.
                                       
                                       
                                          Kui liikmesriigi põllumajandusettevõtte lamba või kitse puhul on tekkinud TSE esinemise kahtlus, rakendatakse kõigi teiste selle põllumajandusettevõtte lammaste ja kitsede suhtes ametlikku liikumispiirangut, kuni selguvad kinnitava uuringu tulemused. Kui on tõendusi, et põllumajandusettevõte, kus loom viibis, kui TSE esinemise kahtlus tekkis, ei ole tõenäoliselt ettevõte, kus loom TSEga kokku võis puutuda, võib pädev asutus otsustada, et muude põllumajandusettevõtete või ainult nakkuse tekitajatega kokku puutunud ettevõtte loomade suhtes rakendatakse ametlikku kontrolli, sõltuvalt olemasolevast epidemioloogilisest infost. Ametliku kontrolli alla võetud põllumajandusettevõtte lammastelt ja kitsedelt saadud piima ja piimatooteid, mis on kõnealuses ettevõttes olemas alates TSE esinemiskahtluse kuupäevast, kasutatakse ainult ettevõttesiseselt, kuni selguvad kinnitava uuringu tulemused.”
                                       
                                    
                        
                              b)
                           
                           
                              Punkti 2.3 muudetakse järgmiselt.
                              
                                          i)
                                       
                                       
                                          Alapunkt a asendatakse järgmisega:
                                          
                                                      „a)
                                                   
                                                   
                                                      kui pärast X lisa C peatüki punkti 3.2 alapunktis c sätestatud korra kohaselt teostatud laboritevahelise võrdluse tulemuste laekumist ei saa BSEd välistada, kõigi punkti 1 alapunkti b teises kuni viiendas taandes osutatud uurimise käigus tuvastatud loomade, embrüote ja munarakkude hävitamine. Hävitamisele kuuluvatelt loomadelt saadud piim ja piimatooted, mis olid kõnealuses ettevõttes olemas alates kuupäevast, mil saadi kinnitus, et BSEd ei saa välistada, kuni loomade täieliku hävitamise kuupäevani, hävitatakse.”
                                                   
                                                
                                    
                                          ii)
                                       
                                       
                                          Alapunktis b asendatakse alapunktid i ja ii järgmistega:
                                          
                                                      „i)
                                                   
                                                   
                                                      punkti 1 alapunkti b teises ja kolmandas taandes osutatud uurimise käigus kindlaks tehtud loomade tapmine ja täielik hävitamine ning embrüote ja munarakkude hävitamine. Kui kinnitatud TSE juhtumi korral on tegu klassikalise skreipijuhtumiga, ei kasutata hävitamisele kuuluvatelt loomadelt saadud piima ja piimatooteid, mis olid kõnealuses ettevõttes olemas alates klassikalise skreipijuhtumi kinnituse kuupäevast kuni loomade täieliku hävitamiseni, muude kui kõnealuses ettevõttes asuvate mäletsejaliste söötmiseks. Selliseid tooteid võib muude kui mäletsejaliste söödana turule viia ainult asjaomase liikmesriigi territooriumil. Selliste toodete saadetiste äridokumendil ja neid saadetisi sisaldaval mis tahes pakendil peavad olema selgelt kirjas sõnad „Ei tohi anda mäletsejalistele”. Selliseid tooteid sisaldava sööda kasutamine ja ladustamine on keelatud põllumajandusettevõtetes, kus peetakse mäletsejalisi. Selliseid tooteid sisaldavat pakendamata sööta veetakse sõidukitega, milles ei veeta samal ajal mäletsejaliste sööta. Kui selliseid sõidukeid kasutatakse edaspidi mäletsejaliste sööda vedamiseks, tuleb sõidukid ristsaastumise vältimiseks põhjalikult puhastada vastavalt pädeva asutuse heakskiidetud korrale.
                                                      Põllumajandusettevõtte suhtes kohaldatakse punktis 3 sätestatud tingimusi;
                                                      või
                                                   
                                                
                                                      ii)
                                                   
                                                   
                                                      punkti 1 alapunkti b teises ja kolmandas taandes osutatud uurimise käigus kindlaks tehtud loomade tapmine ja täielik hävitamine ning embrüote ja munarakkude hävitamine, välja arvatud:
                                                      
                                                                  —
                                                               
                                                               
                                                                  ARR/ARR-genotüübi tõujäärad;
                                                               
                                                            
                                                                  —
                                                               
                                                               
                                                                  vähemalt ühe ARR-alleeliga ja ilma VRQ-alleelita aretusuted ja, kui sellised uted on uurimise ajal tiined, sündivad talled, kui nende genotüüp vastab selle lõike nõuetele;
                                                               
                                                            
                                                                  —
                                                               
                                                               
                                                                  ainult tapaks mõeldud vähemalt ühe ARR-alleeliga lambad;
                                                               
                                                            
                                                                  —
                                                               
                                                               
                                                                  kui pädev asutus nii otsustab, alla kolme kuu vanused ainult tapaks ettenähtud lambad ja kitsed.
                                                               
                                                            Kui kinnitatud TSE juhtumi näol on tegu klassikalise skreipijuhtumiga, ei kasutata hävitamisele kuuluvatelt loomadelt saadud piima ja piimatooteid, mis olid kõnealuses ettevõttes olemas alates klassikalise skreipijuhtumi kinnituse kuupäevast kuni loomade täieliku hävitamiseni, muude kui kõnealuses ettevõttes asuvate mäletsejaliste söötmiseks. Selliseid tooteid võib muude kui mäletsejaliste söödana turule viia ainult asjaomase liikmesriigi territooriumil. Selliste toodete saadetiste äridokumendil ja neid saadetisi sisaldaval mis tahes pakendil peavad olema selgelt kirjas sõnad „Ei tohi anda mäletsejalistele”. Selliseid tooteid sisaldava sööda kasutamine ja ladustamine on keelatud põllumajandusettevõtetes, kus peetakse mäletsejalisi. Selliseid tooteid sisaldavat pakendamata sööta veetakse sõidukitega, milles ei veeta samal ajal mäletsejaliste sööta. Kui selliseid sõidukeid kasutatakse edaspidi mäletsejaliste sööda vedamiseks, tuleb sõidukid ristsaastumise vältimiseks põhjalikult puhastada vastavalt pädeva asutuse heakskiidetud korrale.
                                                      Põllumajandusettevõtte suhtes kohaldatakse punktis 3 sätestatud tingimusi;”.
                                                   
                                                
                                    
                                          iii)
                                       
                                       
                                          Alapunkt f asendatakse järgmisega:
                                          
                                                      „f)
                                                   
                                                   
                                                      juhul kui ARR-alleeli esinemissagedus on asjaomase tõu või põllumajandusettevõtte puhul väike või puudub või kui seda peetakse vajalikuks sugulasaretuse vältimiseks, võib liikmesriik otsustada lükata punkti 2.3 alapunkti b alapunktides i ja ii osutatud loomade hävitamist edasi kuni viis aastat, eeldusel et põllumajandusettevõttes on ainult ARR/ARR-genotüübi tõujäärad.
                                                      Selliste lammaste ja kitsede puhul, keda peetakse piima tootmiseks hilisema turuleviimise eesmärgiga, võib kõnealuste loomade hävitamist edasi lükata maksimaalselt 18 kuud.”
                                                   
                                                
                                    
                        
            
                  2)
               
               
                  IX lisa D peatükis asendatakse B jagu järgmisega:
                  „B   JAGU
                  Veterinaartõend
                  Käesoleva peatüki A jaos osutatud veistelt, lammastelt ja kitsedelt saadud loomsete kõrvalsaaduste ja neist nende töötlemise teel valmistatud toodete impordi korral tuleb esitada veterinaartõend, millele on lisatud järgmine kinnitus:
                  
                              a)
                           
                           
                              loomne kõrvalsaadus ei sisalda ega ole saadud V lisas sätestatud määratletud riskiteguriga materjalist ega veiste, lammaste või kitsede kontidest mehhaaniliselt eraldatud lihamassist;
                           
                        
                              b)
                           
                           
                              loomi, kellelt selline loomne kõrvalsaadus pärineb, ei ole tuimastatud ega tapetud koljuõõnde süstitud gaasiga ega tapetud vigastamise teel pärast kesknärvisüsteemikudede tuimastamist koljuõõnde viidava pika vardakujulise instrumendiga, või
                           
                        
                              c)
                           
                           
                              loomne kõrvalsaadus ei ole saadud muust veistelt, lammastelt ja kitsedelt saadud materjalist, kui see, mis on saadud loomadelt, kes on sündinud, kasvatatud ja tapetud riigis või piirkonnas, mis on vastavalt artikli 5 lõikele 2 liigitatud väheolulise BSE riskiga riikide või piirkondade hulka, ega sisalda sellist materjali.
                              Käesoleva peatüki A jaos osutatud loomsete kõrvalsaaduste ja töödeldud toodete ning lammastelt ja kitsedelt saadud piima ja piimatooteid sisaldavate toodete impordil tuleb esitada veterinaartõend, mis vastab määruse (EÜ) nr 1774/2002 X lisa 2. peatükis esitatud näidisele ning millele on tõendi punkti 6 järele lisatud järgmine kinnitus:
                              
                                          „7.
                                       
                                       
                                          TSE puhul:
                                          
                                                      (2)
                                                   
                                                   
                                                      kas [selliste loomsete kõrvalsaaduste puhul, mis on ette nähtud mäletsejaliste söötmiseks ning mis sisaldavad lammastelt ja kitsedelt pärit piima või piimatooteid, on lambaid ja kitsi, kellelt kõnealused tooted on saadud, sünnist saadik või viimased kolm aastat pidevalt hoitud põllumajandusettevõttes, kus ei ole TSEsse nakatumise kahtluse tõttu kehtestatud ametlikku liikumispiirangut ning mis on viimase kolme aasta jooksul vastanud järgmistele nõuetele:
                                                      
                                                                  i)
                                                               
                                                               
                                                                  põllumajandusettevõttes on korrapäraselt läbiviidud ametlikke veterinaarkontrolle;
                                                               
                                                            
                                                                  ii)
                                                               
                                                               
                                                                  ei ole tuvastatud määruse (EÜ) nr 999/2001 I lisa punkti 2 alapunktis g määratletud klassikalise skreipi juhtumeid või klassikalise skreipi juhtumi esinemise kinnitamisele järgnevalt:
                                                                  
                                                                              —
                                                                           
                                                                           
                                                                              on kõik loomad, kelle puhul leidis kinnitust klassikalisse skreipi haigestumine, tapetud ja hävitatud, ning
                                                                           
                                                                        
                                                                              —
                                                                           
                                                                           
                                                                              on tapetud ja hävitatud kõik põllumajandusettevõtte kitsed ja lambad, välja arvatud ARR/ARR-genotüübiga jäärad ning vähemalt ühe ARR-alleeliga ja ilma VRQ-alleelita aretusuted;
                                                                           
                                                                        
                                                            
                                                                  iii)
                                                               
                                                               
                                                                  lambaid ja kitsi, välja arvatud ARR/ARR-prioonvalgu genotüübiga lambaid, tuuakse põllumajandusettevõttesse ainult siis, kui need on pärit punktides i ja ii sätestatud nõudeid täitvast ettevõttest.]
                                                               
                                                            
                                                
                                                      (2)
                                                   
                                                   
                                                      või [selliste loomsete kõrvalsaaduste puhul, mis on ette nähtud mäletsejaliste söötmiseks ning mis sisaldavad lammastelt ja kitsedelt pärit piima või piimatooteid ja mille sihtkohaks on määruse (EÜ) nr 546/2006 lisas loetletud liikmesriik, on lambaid ja kitsi, kellelt kõnealused tooted on saadud, sünnist saadik pidevalt või viimased seitse aastat hoitud põllumajandusettevõttes, kus ei ole TSEsse nakatumise kahtluse tõttu kehtestatud ametlikku liikumispiirangut ning mis on viimase kolme aasta jooksul vastanud järgmistele nõuetele:
                                                      
                                                                  i)
                                                               
                                                               
                                                                  põllumajandusettevõttes on korrapäraselt läbi viidud ametlikke veterinaarkontrolle;
                                                               
                                                            
                                                                  ii)
                                                               
                                                               
                                                                  ei ole tuvastatud määruse (EÜ) nr 999/2001 I lisa punkti 2 alapunktis g määratletud klassikalise skreipi juhtumeid või klassikalise skreipi juhtumi esinemise kinnitamisele järgnevalt:
                                                                  
                                                                              —
                                                                           
                                                                           
                                                                              on kõik loomad, kelle puhul leidis kinnitust klassikalisse skreipi haigestumine, tapetud ja hävitatud;
                                                                           
                                                                        
                                                                              —
                                                                           
                                                                           
                                                                              on tapetud ja hävitatud kõik põllumajandusettevõtte kitsed ja lambad, välja arvatud ARR/ARR-genotüübiga jäärad ning vähemalt ühe ARR-alleeliga ja ilma VRQ-alleelita aretusuted;
                                                                           
                                                                        
                                                            
                                                                  iii)
                                                               
                                                               
                                                                  lambaid ja kitsi, välja arvatud ARR/ARR-prioonvalgu genotüübiga lambad, tuuakse põllumajandusettevõttesse ainult siis, kui need on pärit punktides i ja ii sätestatud nõudeid täitvast ettevõttest.]””